**ปัจจัยความสำเร็จการเป็นต้นเเบบการบริหารขององค์กรปกครองส่วนท้องถิ่นที่ได้รับรางวัล**

**การบริหารจัดการที่ดี กรณีศึกษา : เทศบาลตำบลปริก อำเภอสะเดา จังหวัดสงขลา**

ภูมิรัตน์ บิลคาเดอร์ 1\* มาริสา จันทร์ฉาย2

มหาวิทยาลัยราชภัฏสงขลา ตำบลเขารูปช้าง อำเภอเมือง จังหวัดสงขลา 90000

**E-mail : phummirat3638@gmail.com**

**บทคัดย่อ**

การวิจัยเรื่อง “ปัจจัยความสำเร็จการเป็นต้นเเบบการบริหารขององค์กรปกครองส่วนท้องถิ่นที่ได้รับรางวัล การบริหารจัดการที่ดี กรณีศึกษา : เทศบาลตำบลปริก อำเภอสะเดา จังหวัดสงขลา” มีวัตถุประสงค์ เพื่อศึกษาปัจจัยความสำเร็จการเป็นต้นแบบการบริหารขององค์กรปกครองส่วนท้องถิ่นที่ได้รับรางวัลการบริหารจัดการที่ดี การวิจัยครั้งนี้เป็นการวิจัยคุณภาพ เก็บรวบรวมข้อมูลโดยการสัมภาษณ์เชิงลึกบุคลากรเทศบาลตำบลปริก จำนวน 10 คน และผู้นำชุมชนจำนวน 7 คน รวม 17 คน ใช้วิธีการคัดเลือกกลุ่มตัวอย่างแบบเจาะจง วิเคราะห์ข้อมูลโดยการวิเคราะห์เนื้อหา

ผลการศึกษาพบว่า “ปัจจัยความสำเร็จการเป็นต้นแบบการบริหารขององค์กรปกครองส่วนท้องถิ่นที่ได้รับรางวัลการบริหารจัดการที่ดี กรณีศึกษา : เทศบาลตำบลปริก อำเภอสะเดา จังหวัดสงขลา” ประกอบด้วย

1. นโยบายของผู้บริหารมีความเข้มแข็ง เป็นรูปธรรม และที่สำคัญบุคลากรทุกคนเข้าใจนโยบาย วัตถุประสงค์ วิสัยทัศน์ของผู้บริหาร โดยขับเคลื่อนการทำงานในลักษณะเป็นทีมและเน้นการมีส่วนร่วมทุกส่วนที่เกี่ยวข้อง 2. ประชาชนเข้ามามีส่วนร่วมในการขับเคลื่อนการพัฒนาชุมชน โดยใช้หลักการ ร่วมคิด ร่วมทำ ร่วมรับผลประโยชน์ นอกจากนี้ได้เปิดโอกาสให้ประชาชนหรือบุคคลภายนอกที่มีส่วนได้ส่วนเสียเข้ามามีบทบาทในการแสดงความคิดเห็น เพื่อนำเอาความคิดเห็นในส่วนนั้นมาใช้ควบคู่กับการบริหารจัดการและประกอบการตัดสินใจต่อการดำเนินงาน 3. หลักเกณฑ์การบริหารจัดการที่ดีเชื่อมโยงกับหลักการของสหประชาชาติSDGs เป้าหมายการพัฒนาที่ยั่งยืน มาพิจารณาสนับสนุนการขับเคลื่อนงานพัฒนาชุมชน 4. หลักการทำงานร่วมกันโดยอาศัยศาสตร์พระราชามาใช้ในการบริหารการทำงาน 5. บุคลากรในองค์กรมีความตื่นตัวและพร้อมทำงานอยู่ตลอดเวลาและมีการพัฒนาบุคลากรในองค์กรทุกระดับ 6. การใช้ไตรพลัง หรือพลังผู้นำ 3 ภาคส่วน ได้แก่ 1) การสร้างพลังโดยการเป็นพี่เลี้ยงให้แก่กันและกัน หรือ Coaching เป็นการนำหลักอาวุโสมาใช้ โดยกลุ่มบุคคลในชุมชนที่มีประสบการณ์จากทุกกลุ่มจะทำหน้าที่สอนแนะนำ 2) การสร้างพลังความเป็นเพื่อนร่วมงานหนุนนำการทำงานซึ่งกันและกัน โดยเฉพาะในระดับผู้ปฏิบัติการ ในหน่วยงานราชการท้องถิ่น 3) ภูมิบุตรา หรือคนของแผ่นดินเป็นผู้ซึมซับแนวคิดวิธีการ นำมาปรับใช้กับการทำงาน 7. บุคลากรในองค์กรมีความสามัคคี ช่วยเหลือซึ่งกัน มองเป้าหมายเดียวกัน 8. ผู้นำชุมชนมีความเข้มแข็งทุกชุมชน มีจุดมุ่งหมายที่จะพัฒนาชุมชนของตนเอง และ 9.นำหลักคำสอนทางศาสนา “เรื่องความศรัทธา” มาเป็นเครื่องมือพัฒนาชุมชน

จากผลการศึกษาดังกล่าวองค์กรปกครองส่วนท้องถิ่นอื่นสามารถนำไปเป็นแนวทางในการปรับปรุงการบริหารให้มีประสิทธิภาพและประสิทธิผลต่อไปรวมทั้งสร้างองค์กรต้นแบบในการบริหารจัดการที่ดีได้

*คำสำคัญ:* ปัจจัยความสำเร็จ , ต้นแบบที่ดี

**Abstract**  
**Critical Success Factors of Being a Model of Local Government Organizations   
with a Reward of Excellent Administration: a Case Study of Prik Municipality,  
Sadao District, Songkhla Province**

The purpose of the study was to investigatecritical success factors of being a model of local government organizations with a reward of excellent administration. The data of this qualitative research were collected by in-depth interview with ten staff at Prik Municipality and seven community leaders, 17 in total. The samples were selected by purposive sampling. The data were then analyzed by content analysis.

The findings showed that the critical success factors included (1) the administrator’s policy was strong enough and concrete, and the most importantly, every staff understood this policy. The vision of the administrator was to work as a team and focus on participation. Second, people could participate in developing their communities using the principles of co-thinking, co-working, and co-benefiting. These citizens and external stakeholders were also given opportunities to express their opinions to adapt to the administration and decisions on operation. Third, the principles of the administration were good and in accordance with SDGs, a sustainable development plan by the United Nations, which could be considered to support community development. Fourth, cooperation based on the King Rama IV’s Philosophy was applied to the administration. Fifth, the staff in the office were always alert and active to work, and the personnel development was managed at each level of the office. Sixth, three drives of leaders were applied, which were (1) a drive to be coaches for one another or have experienced senior coaches to instruct and give knowledge, (2) a drive to have friendship to work together, especially an operating officer level in local government organizations, (3) a drive to be ‘Bumiputera’ or a ‘son of earth’ to adapt concepts to work. Besides, the staff had unity, helped one another, and focused on the same goals. In addition, the community leaders were strong and efficient. Finally, the religious instruction of ‘faith’ was employed as a community development tool.

From the aforementioned results, other local government organization can bring this guideline to improve their administration more effectively and efficiently, including create their offices to be models of excellent administration.

**ความเป็นมา/หลักการเหตุผล**

เทศบาลตำบลปริก อำเภอสะเดา จังหวัดสงขลา เป็นองค์กรหนึ่งที่ประสบความสำเร็จในการดำเนินงาน อีกทั้งมีแผนงานที่มุ่งเน้นการดำเนินงานตามโครงการพัฒนาองค์กรปกครองส่วนท้องถิ่น และได้รับรางวัลต่างๆ ซึ่งเป็นการการันตีว่าเทศบาลตำบลปริกเป็นองค์กรที่มีคุณภาพทั้งด้านการบริหารและการจัดการ โดยรางวัลที่เทศบาลตำบลปริกได้รับมีดังนี้

ปี พ.ศ. 2561 ได้รับรางวัลองค์กรปกครองส่วนท้องถิ่นที่มีผลงานปฏิบัติที่ดี

ปี พ.ศ. 2561 ได้รับรางวัล ITA AWARD ในงานวันต่อต้านคอรับชันสากล (ประเทศไทย)

ปี พ.ศ. 2561 ได้รับรางวัลการเป็นต้นแบบขององค์กรปกครองส่วนท้องถิ่นที่ดี

ปี พ.ศ. 2561 ได้รับโล่รางวัลการประเมินเมืองสิ่งแวดล้อมยั่งยืน

ปี พ.ศ. 2561 ได้รับเกียรติบัตรองค์กรปกครองส่วนท้องถิ่นที่ผ่านเกณฑ์ประเมินความสะอาดและความ

เรียบร้อยของบ้านเมือง

ปี พ.ศ. 2562 ได้รับรางวัล G – Green สำนักงานทรัพยากรธรรมชาติและสิ่งแวดล้อม

ผลจากการดำเนินงานเหล่านี้สะท้อนให้เห็นถึงภาพความสำเร็จที่เกิดจากการยอมรับในการบริหารจัดการขององค์กรปกครองส่วนท้องถิ่น ทั้งจากหน่วยงานภายนอก ภาคเอกชน และภาคประชาชนในพื้นที่ เทศบาลตำบลปริกพัฒนาหลายๆ ด้านไปพร้อมๆ กัน ทั้งในส่วนที่เป็นโครงสร้างพื้นฐาน ด้านเศรษฐกิจระดับชุมชน หรือเศรษฐกิจฐานล่าง การสร้างสังคมแห่งการเรียนรู้ การพัฒนากลุ่ม องค์กรชุมชน การจัดการสิ่งแวดล้อมโดยชุมชนเพื่อชุมชนในรูปแบต่างๆ และทางเทศบาลได้มีการจัดกิจกรรมส่งเสริมด้านต่างๆ ให้กับเด็กและเยาวชน การอบรมคุณธรรมจริยธรรม การจัดการให้บริการด้านการศึกษาขั้นพื้นฐานที่ได้ริเริ่มตั้งแต่ ศูนย์พัฒนาเด็กเล็ก ชั้นอนุบาล และประถมศึกษา ตามมาเป็นลำดับ เพื่อให้พลเมืองของรัฐบาลท้องถิ่น แห่งนี้ได้รับความอยู่ดีมีสุขโดยทั่วหน้ากัน และเหนือสิ่งอื่นใด คือ การมุ่งมั่นในการเป็นองค์กรบริการสาธารณะ ที่ต้องการเห็นประชาชนได้เข้ามามีส่วนร่วมในการพัฒนาในแต่ละมิติเพื่อขับเคลื่อนไปสู่การสร้างสังคมสันติสุขให้เกิดขึ้น บนนิยามและค่านิยมที่ยึดมั่นว่า “**ท้องถิ่นเป็นธรรม สังคมเป็นสุข****”** จากความสำคัญดังกล่าวคณะผู้วิจัยจึงมีความสนใจศึกษาปัจจัยความสำเร็จในการเป็นต้นแบบองค์กรปกครองส่วนท้องถิ่น เนื่องจากเป็นหน่วยงานราชการที่ได้รับรางวัลความสำเร็จมากมาย โดยรางวัลความสำเร็จเป็นเครื่องมือที่แสดงให้เห็นถึงปัจจัยความสำเร็จของเทศบาลตำบลปริก อำเภอสะเดา จังหวัดสงขลา

**วัตถุประสงค์**

เพื่อศึกษาปัจจัยที่ส่งผลต่อความสำเร็จในการเป็นต้นแบบองค์กรปกครองส่วนท้องถิ่นที่ดีของเทศบาลตำบลปริก อำเภอสะเดา จังหวัดสงขลา

**ขอบเขตการวิจัย**

**ด้านเนื้อหา**

-ศึกษาปัจจัยความสำเร็จการเป็นต้นแบบการบริหารขององค์กรปกครองส่วนท้องถิ่นที่ได้รับรางวัลการบริหารจัดการที่ดี กรณีศึกษา : เทศบาลตำบลปริก อำเภอสะเดา จังหวัดสงขลา

**ด้านสถานที่**

- เทศบาลตำบลปริก อำเภอสะเดา จังหวัดสงขลา

**ด้านประชากร/กลุ่มเป้าหมาย**

- ประชากรที่ศึกษาครั้ง คือ บุคลากรของเทศบาลตำบลปริก จำนวน 83 คนและตัวแทนชุมชนทั้ง 7 ชุมชน - กลุ่มเป้าหมาย

1. บุคลากรของเทศบาลตำบลปริกที่ดำรงตำแหน่ง ผู้อำนวยการกองงานทั้ง 10 กอง จำนวน 10 คน

2. ผู้นำชุมชนทั้ง 7 ชุมชน จำนวน 7 คน

**ด้านระยะเวลา**

เริ่มตั้งแต่ระยะเวลา เดือนพฤศจิกายน พ.ศ.2563 - เดือนมีนาคมพ.ศ.2564 รวมระยะเวลา 5 เดือน

**คำนิยามศัพท์**

1. ต้นแบบที่ดีหมายถึง การเป็นแบบอย่างหรือตัวอย่างที่ดีขององค์กรปกครองส่วนท้องถิ่นที่ได้รับรางวัลในการบริหารจัดการที่ดี

2. ปัจจัยความสำเร็จ หมายถึง ปัจจัยที่ทำให้เทศบาลตำบลปริกประสบความสำเร็จในการได้รับรางวัลการบริหารจัดการที่ดี

**แนวคิดทฤษฎีที่เกี่ยวข้อง**

**แนวคิดเกี่ยวกับ****หลักธรรมาภิบาล**

องค์ประกอบของธรรมาภิบาลไว้ 6 หลัก ได้แก่ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบและหลักความคุ้มค่า

**แนวคิดการจัดการองค์กร 7s**

เพื่อมุ่งที่จะศึกษาเกี่ยวกับ ปัจจัยต่างๆ ที่มีผลต่อการบริหารงานภายในขององค์การ ทั้ง 7 ประการ คือ 1. Structure (โครงสร้างองค์การ) 2. Strategy (กลยุทธ์) 3. Staff (การจัดการบุคคลเข้าทำงาน) 4. Managerial style (รูปแบบการบริหาร จัดการ) 5. System (ระบบการปฏิบัติงาน) 6. Shared value (ค่านิยมร่วม) 7. Skill (ทักษะ ความรู้ ความสามารถ) ซึ่งแนวคิดของการบริหารองค์การนั้นส่งผลต่อประสิทธิภาพ ประสิทธิผลขององค์การทั้งระบบ เนื่องจากการบริหารสามารถนำไปสู่การประเมินผลประสิทธิผลในการบริหารองค์การได้

**กรอบแนวคิด**

**สถานภาพส่วนบุคคล**

- เพศ

- อายุ

- ระดับการศึกษา

- ตำแหน่ง

- ประสบการณ์ในการทำงาน

การเป็นต้นเเบบการบริหารขององค์กรปกครองส่วนท้องถิ่นที่ได้รับรางวัลการบริหารจัดการที่ดี

**ปัจจัยความสำเร็จ**

- หลักธรรมาภิบาล

- แนวคิดการจัดการองค์กร 7s

**วิธีดำเนินการวิจัย**

การวิจัยครั้งนี้เป็นวิจัยเชิงคุณภาพ เครื่องมือที่ใช้ในการเก็บรวบรวมข้อมูลโดยการสัมภาษณ์เชิงลึก โดยกลุ่มเป้าหมายคือ บุคลากรเทศบาลตำบลปริก จำนวน 10 คน และผู้นำชุมชนจำนวน 7 คน รวม 17 คน ใช้วิธีการคัดเลือกกลุ่มตัวอย่างแบบเจาะจง โดยแบ่งออก เป็น 2 ส่วน มีดังนี้ส่วนที่1 เเบบสัมภาษณ์สำหรับเทศบาลตำบลปริก จะแบ่งออกเป็น 2 ขั้นตอนตอนที่ 1 ข้อมูลพื้นฐาน ตอนที่2 คำถามเกี่ยวกับปัจจัยความสำเร็จขององค์กรปกครองส่วนท้องถิ่นที่ได้รับรางวัลการบริหารจัดการที่ดี ของเทศบาลตำบลปริก อำเภอสะเดา จังหวัดสงขลา ส่วนที่ 2 คำถามการมีส่วนร่วมปัจจัยความสำเร็จเป็นการเป็นต้นเเบบการบริหารขององค์กรส่วนท้องถิ่นที่ได้รับรางวัลการบริหารจัดการที่ดี

**สรุปผลการวิจัย**

การวิจัยเรื่อง “ปัจจัยความสำเร็จการเป็นต้นเเบบการบริหารขององค์กรปกครองส่วนท้องถิ่นที่ได้รับรางวัลการบริหารจัดการที่ดี กรณีศึกษา : เทศบาลตำบลปริก อำเภอสะเดา จังหวัดสงขลา” มีวัตถุประสงค์ เพื่อศึกษาปัจจัยความสำเร็จการเป็นต้นแบบการบริหารขององค์กรปกครองส่วนท้องถิ่นที่ได้รับรางวัลการบริหารจัดการที่ดี การวิจัยครั้งนี้เป็นการวิจัยคุณภาพ เก็บรวบรวมข้อมูลโดยการสัมภาษณ์เชิงลึกบุคลากรเทศบาลตำบลปริก จำนวน 10 คน และผู้นำชุมชนจำนวน 7 คน รวม 17 คน ใช้วิธีการคัดเลือกกลุ่มตัวอย่างแบบเจาะจง วิเคราะห์ข้อมูลโดยการวิเคราะห์เนื้อหา

ผลการศึกษาพบว่า “ปัจจัยความสำเร็จการเป็นต้นแบบการบริหารขององค์กรปกครองส่วนท้องถิ่นที่ได้รับรางวัลการบริหารจัดการที่ดี กรณีศึกษา : เทศบาลตำบลปริก อำเภอสะเดา จังหวัดสงขลา” ประกอบด้วย1. นโยบายของผู้บริหารมีความเข้มแข็ง เป็นรูปธรรม และที่สำคัญบุคลากรทุกคนเข้าใจนโยบาย วัตถุประสงค์ วิสัยทัศน์ของผู้บริหาร โดยขับเคลื่อนการทำงานในลักษณะเป็นทีมและเน้นการมีส่วนร่วมทุกส่วนที่เกี่ยวข้อง 2. ประชาชนเข้ามามีส่วนร่วมในการขับเคลื่อนการพัฒนาชุมชน โดยใช้หลักการ ร่วมคิด ร่วมทำ ร่วมรับผลประโยชน์ นอกจากนี้ได้เปิดโอกาสให้ประชาชนหรือบุคคลภายนอกที่มีส่วนได้ส่วนเสียเข้ามามีบทบาทในการแสดงความคิดเห็น เพื่อนำเอาความคิดเห็นในส่วนนั้นมาใช้ควบคู่กับการบริหารจัดการและประกอบการตัดสินใจต่อการดำเนินงาน 3. หลักเกณฑ์การบริหารจัดการที่ดีเชื่อมโยงกับหลักการของสหประชาชาติ **SDGs** เป้าหมายการพัฒนาที่ยั่งยืน มาพิจารณาสนับสนุนการขับเคลื่อนงานพัฒนาชุมชน 4. หลักการทำงานร่วมกันโดยอาศัยศาสตร์พระราชามาใช้ในการบริหารการทำงาน 5. บุคลากรในองค์กรมีความตื่นตัวและพร้อมทำงานอยู่ตลอดเวลาและมีการพัฒนาบุคลากรในองค์กรทุกระดับ6. การใช้ไตรพลัง หรือพลังผู้นำ 3 ภาคส่วน ได้แก่ 1) การสร้างพลังโดยการเป็นพี่เลี้ยงให้แก่กันและกัน หรือ Coaching เป็นการนำหลักอาวุโสมาใช้ โดยกลุ่มบุคคลในชุมชนที่มีประสบการณ์จากทุกกลุ่มจะทำหน้าที่สอนแนะนำ 2) การสร้างพลังความเป็นเพื่อนร่วมงานหนุนนำการทำงานซึ่งกันและกัน โดยเฉพาะในระดับผู้ปฏิบัติการในหน่วยงานราชการท้องถิ่น 3) ภูมิบุตรา หรือคนของแผ่นดินเป็นผู้ซึมซับแนวคิดวิธีการ นำมาปรับใช้กับการทำงาน 7. บุคลากรในองค์กรมีความสามัคคี ช่วยเหลือซึ่งกัน มองเป้าหมายเดียวกัน 8. ผู้นำชุมชนมีความเข้มแข็งทุกชุมชน มีจุดมุ่งหมายที่จะพัฒนาชุมชนของตนเอง 9. นำหลักคำสอนทางศาสนา “เรื่องความศรัทธา” มาเป็นเครื่องมือพัฒนาชุมชน

นอกจากนี้เทศบาลตำบลปริกได้นำหลักเกณฑ์การบริหารทั้ง 7 ด้านประกอบด้วย 1 .เกิดประโยชน์สุขของประชาชน เช่น ได้มีการพูดคุย วางแผน แสดงความคิดเห็น และสรุปเป็นแผนนโยบายเพื่อให้เกิดผลประโยชน์สูงสุดต่อทางชุมชน และจำเป็นจะต้องได้รับการยอมรับและการให้ความร่วมมือจากทางชุมชน 2.ผลสัมฤทธิ์ของภารกิจรัฐ การดำเนินงานต้องมีการวางแผนก่อน เพื่อที่จะได้รู้ว่าต้องทำอย่างไร ได้ประโยชน์อะไรบ้าง ใช้ทรัพยากรให้เกิดประโยชน์สูงสุด คุ้มค่า ประหยัด เพื่อให้บรรลุภารกิจของหน่วยงาน 3.การบริหารให้มีประสิทธิภาพให้เกิดความคุ้มค่าในเชิงภารกิจของรัฐ การวางแผนงานเป็นสิ่งสำคัญ เช่น การกำหนดงบประมาณ หากมีการวางแผนที่ดีจะทำให้งานออกมามีประสิทธิภาพ 4.การลดขั้นตอนปฏิบัติงานตามความจำเป็น มีการจัดลำดับขั้นตอนปฏิบัติงาน การที่มีการจัดลำดับขั้นจะทำให้ทราบว่าสิ่งไหนสำคัญที่สุดก็จะดำเนินงานเป็นอันดับแรก งานไหนที่สามารถจัดการบริหารได้พร้อมกันก็จะดำเนินงานไปพร้อมกัน เพื่อลดขั้นตอนปฏิบัติงาน ทำให้ประหยัดเวลา สามารถดำเนินงานในส่วนที่เหลือต่อไปได้ 5.ปรับปรุงภารกิจของหน่วยงาน มีการปรับปรุงภารกิจของหน่วยงานให้เข้ากับสถานการณ์ในปัจจุบัน และปรับให้สอดคล้องกับเป้าหมายการพัฒนาที่ยั่งยืนของรัฐบาลมาพัฒนาภารกิจให้สอดคล้องกับเทศบาล 6.ใช้ One Stop Service บริการประชาชน เช่น การบริการชำระค่าน้ำ ค่าไฟ ของประชาชน และยังมีการบริหารประชาชนผ่าน Application ประชาชนสามารถบอกได้ว่าต้องการที่จะให้เทศบาลมีการจัดบริการอะไรบ้าง 7.การประเมินผลของการปฏิบัติงานราชการ โดยจะมีการประเมินบุคลากรปีละ 2 ครั้ง มีการประเมินรายบุคคล ประเมินงานที่ปฏิบัติใช้ IPA มาเป็นแบบประเมิน การบริหารงานของเทศบาลตำบลปริกนั้นจะเป็นการทำงานร่วมมือกันทั้งสองฝ่ายเพื่อให้เป้าหมายที่กำหนดไว้เกิดผลสำเร็จต่อการทำงานร่วมการทั้งในส่วนของภาครัฐและชุมชน

**อภิปรายผล**

การศึกษาศึกษาปัจจัยความสำเร็จการเป็นต้นแบบการบริหารขององค์กรปกครองส่วนท้องถิ่นที่ได้รับรางวัลการบริหารจัดการที่ดี กรณีศึกษาเทศบาลตำบลปริก อำเภอสะเดา จังหวัดสงขลา พบว่าเทศบาลตำบลปริกได้นำหลักเกณฑ์การบริหารทั้ง 7 ด้านประกอบด้วย 1 .เกิดประโยชน์สุขของประชาชน 2.ผลสัมฤทธิ์ของภารกิจรัฐ 3.การบริหารให้มีประสิทธิภาพ 4.การลดขั้นตอนปฏิบัติงานตามความจำเป็น 5.ปรับปรุงภารกิจของหน่วยงาน 6.ใช้ One Stop Service และ7.การประเมินผลของการปฏิบัติงานราชการ ซึ่งสอดคล้องกับแนวคิดการจัดการองค์กร 7s โดยศึกษาเกี่ยวกับ ปัจจัยต่างๆ ที่มีผลต่อการบริหารงานภายในขององค์การ ทั้ง 7 ประการ คือ 1. Structure (โครงสร้างองค์การ) 2. Strategy (กลยุทธ์) 3. Staff (การจัดการบุคคลเข้าทำงาน) 4. Managerial style (รูปแบบการบริหาร จัดการ) 5. System (ระบบการปฏิบัติงาน) 6. Shared value (ค่านิยมร่วม) 7. Skill (ทักษะ ความรู้ ความสามารถ) ซึ่งแนวคิดของการบริหารองค์การนั้นส่งผลต่อประสิทธิภาพ ประสิทธิผลขององค์การทั้งระบบ เนื่องจากการบริหารสามารถนำไปสู่การประเมินผลประสิทธิผลในการบริหารองค์การได้

นอกจากนี้ยังพบว่าประชาชนเข้ามามีส่วนร่วมในการขับเคลื่อนการพัฒนาชุมชน โดยใช้หลักการ ร่วมคิด ร่วมทำ ร่วมรับผลประโยชน์ นอกจากนี้ได้เปิดโอกาสให้ประชาชนหรือบุคคลภายนอกที่มีส่วนได้ส่วนเสียเข้ามามีบทบาทในการแสดงความคิดเห็น เพื่อนำเอาความคิดเห็นในส่วนนั้นมาใช้ควบคู่กับการบริหารจัดการและประกอบการตัดสินใจต่อการดำเนินงาน อีกทั้งหลักเกณฑ์การบริหารจัดการที่ดีเชื่อมโยงกับหลักการของสหประชาชาติ **SDGs** เป้าหมายการพัฒนาที่ยั่งยืน มาพิจารณาสนับสนุนการขับเคลื่อนงานพัฒนาชุมชน ซึ่งสอดคล้องกับแนวคิดเกี่ยวกับหลักธรรมาภิบาลได้แก่ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบและหลักความคุ้มค่า

**ข้อเสนอแนะสำหรับการวิจัยครั้งต่อไป**

ควรทำการศึกษาเชิงปริมาณควบคู่กับเชิงคุณภาพเพื่อให้ได้ข้อมูลทางสถิติมาสนับสนุนงานวิจัยให้มีความชัดเจนมากยิ่งขึ้น

**กิตติกรรมประกาศ**

รายงานวิจัยฉบับนี้สำเร็จลุล่วงไปได้ด้วยดี เนื่องจากได้รับความช่วยเหลือ และคำแนะนำจาก อาจารย์มาริสา จันทร์ฉาย ซึ่งเป็นอาจารย์ที่ปรึกษาและผู้ควบคุมรายงานวิจัยฉบับนี้ ที่กรุณาช่วยให้คำแนะนำ แก้ไขข้อบกพร่องต่างๆการทำวิจัยและเครื่องมือที่ใช้ในการวิจัย ผู้วิจัยขอกราบขอบพระคุณเป็นอย่างสูงมา ณ โอกาสนี้

ขอขอบพระคุณผู้นำท้องที่ ผู้นำท้องถิ่น บุคลากรของเทศบาลตำบลปริก ผู้นำศาสนาทุกท่าน ที่ให้ความร่วมมือในการตอบคำถามในแบบสัมภาษณ์ที่ผู้วิจัยใช้ในการเก็บข้อมูลเพื่อทำการวิจัยในครั้งนี้ และให้การสนับสนุนในทุกๆด้านด้วยดีตลอดมา

ขอขอบคุณ ชาวบ้านเทศบาลตำบลปริกทุกท่าน ที่ให้ความร่วมมือให้คำแนะนำและติชมการดำเนินงานของเทศบาลตำบลปริก เพื่อให้โอกาสให้เทศบาลตำบลปริกนำข้อมูลที่ได้ไปปรับปรุงแก้ไขในโอกาสต่อไป

และกราบขอบพระคุณของบิดา มารดาและครอบครัวของคณะผู้วิจัย สำหรับกำลังใจที่มีให้ตลอดมา และขอขอบคุณ เพื่อนๆ พี่ๆ น้องๆ ผู้เกี่ยวข้องทุกท่าน ที่ได้มีส่วนเกี่ยวข้องในการให้คำแนะนำ คำปรึกษา และช่วยเหลือผู้วิจัยในประเด็นต่างๆ เป็นอย่างดีมาโดยตลอด

ท้ายที่สุดนี้ หากรายงานวิจัยฉบับนี้ มีข้อบกพร่องผิดพลาดประการใด ผู้วิจัยขอน้อมรับไว้ และขออภัยในข้อบกพร่องและข้อผิดพลาดมา ณ โอกาสนี้ด้วย

**เอกสารอ้างอิง**

ฐานิตร์ ชะนะมา. (2558). แนวคิดการจัดการองค์กร 7s. http://www.mpamba.ru.ac.th/images/pro-

ject/treatise\_bangkok13\_06102020/6117950013.pdf. (สืบค้นเมื่อวันที่ 19 มีนาคม 2564).

บวรศักดิ์ อุวรรณโณ. (2552). แนวคิดเกี่ยวกับหลักธรรมาภิบาล. https://qrgo.page.link/gyHne.

(สืบค้นเมื่อวันที่ 22 ตุลาคม 2563).

พิมพรรณ กวางเดินดง. (2542). แนวคิดและทฤษฎีที่เกี่ยวกับความสำเร็จในการปฏิบัติงาน. https://qrgo-

page.link/s2VE5. (สืบค้นเมื่อวันที่ 22ตุลาคม 2563).

ไพบูลย์ ช่างเรียน. (2532). แนวคิดและทฤษฎีเกี่ยวกับการบริหาร. http://digital\_collect.lib.buu.ac.th

/dcms/files//53930100/chapter2.pdf. (สืบค้นเมื่อวันที่ 22 ตุลาคม 2563).

ไพโรจน์ พรหมสาส์น. (2551). แนวคิดเกี่ยวกับหลักธรรมาภิบาล. https://qrgo.page.link/gyHne.

(สืบค้นเมื่อวันที่ 22 ตุลาคม 2563).

ยุทธนา พรหมณี. (2551). แนวคิดเกี่ยวกับหลักธรรมาภิบาล. https://qrgo.page.link/gyHne. (สืบค้น

เมื่อวันที่ 22ตุลาคม 2563).

ภูริชญา มัชฌิมานนท์. (2544). แนวคิดและทฤษฎีที่เกี่ยวกับความสำเร็จในการปฏิบัติงาน. https://qrgo-

.page.link/s2VE5. (สืบค้นเมื่อวันที่ 22ตุลาคม 2563).

สมใจ ลักษณะ. (2543). แนวคิดและทฤษฎีที่เกี่ยวกับความสำเร็จในการปฏิบัติงาน. https://qrgo.page.-

link/s2VE5. (สืบค้นเมื่อวันที่ 22ตุลาคม 2563).

สมพงศ์ เกษมสิน. (2514). แนวคิดและทฤษฎีเกี่ยวกับการบริหาร. http://digital\_collect.lib.buu. ac.th

/dcms/files//53930100/chapter2.pdf. (สืบค้นเมื่อวันที่ 22 ตุลาคม 2563).

อนันต์ เกตุวงศ์. (2523) ). แนวคิดและทฤษฎีเกี่ยวกับการบริหาร. http://digital\_collect.lib.buu.ac.th-

/dcms/files//53930100/chapter2.pdf. (สืบค้นเมื่อวันที่ 22 ตุลาคม 2563).

อภิวัฒน์ จันกัน. (2544). แนวคิดและทฤษฎีที่เกี่ยวกับความสำเร็จในการปฏิบัติงาน. https://qrgo.page.-

link/s2VE5. (สืบค้นเมื่อวันที่ 22ตุลาคม 2563).